text: Travlhed udløser ekstra arbejdsdag
  19 december 2012 kl. 07.50
  Helt ekstraordinært bliver der uddelt pakkepost på lørdag. Det skyldes, at antallet af pakker er enormt.
  Flere og flere køber julegaver via internettet.
  Det giver stor travlhed hos postvæsenet. Derfor uddeles der pakker helt ekstraordinært på lørdag.
  - Vi kan se, at nethandlen vokser, og vi kan se, at mange bestiller sent. Så for at give vores kunder mulighed for at få deres julegaver, så åbner vi op for en ekstra dags levering, siger pakkechef Jakob Manori fra Taulov pakkecenter til P4 Trekanten.
  Dermed skulle alle pakker nå frem til jul.
  